钦定古今图书集成/明伦汇编/氏族典/第207卷 > 《廖用贤尚友录》 > 曹宇
## 钦定古今图书集成/明伦汇编/氏族典/第207卷 > 《廖用贤尚友录》 > 曹宇

按《魏志燕王宇传》：“宇字彭祖，建安十六年，封都乡侯。
二十二年，改封鲁阳侯。黄初二年，进爵为公。三年，为
下邳王。五年，改封单父县。太和六年，改封燕王。明帝
少与宇同止，常爱异之。及即位，宠赐与诸王殊。青龙
三年，征入朝。景初元年，还邺。二年夏，复征诣京都。冬
十二月，明帝疾笃，拜宇为大将军，属以后事。受署四”
日，宇深固让，帝意亦变，遂免宇官。三年夏，还邺。常道
乡公奂，宇之子，入继太宗。